google/wiki40b huggingface dataset:
Neefia

Utseende

Middelsstore, noe brede, mørke praktbiller med noe metallglans. Pannen er litt innskåret mellom de store fasettøynene. Pronotum er avrundet trapesformet med bredt avsatte sidekanter. Dekkvingene har et bredt, gult, oransje eller rødt tverrbånd, noen ganger dekker denne fargen nesten hele dekkvingen.

Utbredelse

Slekten lever på Madagaskar.
Edmund Casimir Szoka

Bakgrunn

Edmund Casimir Szoka var sønn av Casimir og Mary (née Wolgat) Szoka, begge polske immigrranter. Han flyttet med familien tidlig i 1930-årene til Muskegon, der han fikk sin dørste skolegang ved St. Michael School. 
Han begynte på presteseminaret St. Joseph's Seminary i Grand Rapids, og fortsatte ved Sacred Heart Major Seminary i Detroit, og så ved St. John's Provincial Seminary i Plymouth.

Prest

Han ble presteviet i 1954 i Marquette i Michigan. I 1955 ble han sekretær for biskopen av Marquette (til 1962). Mellom 1957 og 1959 studerte han kirkerett ved Det pavelige universitet Urbaniana og Det pavelige lateranuniversitet i Roma. Deretter dro han tilbake til USA og ble fikk sjelesørgeriske og kuriale stillinger.

Biskop, erkebiskop, kardinal

Szoka ble i 1971 utnevnt til den første biskop av Gaylord i Michigan av pave Paul VI (1963–78). I 1981 ble han utnevnt til erkebiskop av Detroit, og ble i 1988 kreert til kardinal. 
I 1990 ble han hentet til Roma som president for Prefekturet for Den hellige Stols økonomiske anliggender, og gikk da av som erkebiskop av Detroit. I 1997 ble han utnevnt til president for Den pavelige kommisjon for Vatikanstaten, og samtidig dag gikk han av som president for Prefekturet for Den hellige Stols økonomiske anliggender. I 2001 ble han president for Administrasjonen av Vatikanstaten etter at staten hadde fått ny konstitusjon.
18. februar

Dagens navn

Frøydis, Frode og Fatima

Navnedag

Norge: Frode, Frøydis
Sverige: Frida, Fritjof
Danmark: Concordia
Absolute Music 16

Absolute Music 16 er det 16. samlealbumet i den norske Absolute Music-serien og ble utgitt i 1995.
Aulacomela

Utseende

Små (2 - 2,8 millimeter), brede, sylindriske, brunlige bladbiller. Oversiden er noe ujevn, matt og ru, tett og kraftig punktert. Hodet er kort og bredt. Antennene er sagtakkede fra det femte leddet og utover. Pronotum er forlenget bakover i midten slik at det blir nesten rombeformet sett ovenfra.

Levevis

Som de fleste andre bladbiller lever de på planter.

Utbredelse

Slekten er utbredt i tropene over hele Jorda, bortsett fra Australia.
Polycesta

Utseende

Små til middelsstore, mørke, vanligvis noe matte praktbiller. Oversiden kan være helt matt eller ha en avdempet, bronseaktig glans. Pronotum er forholdsvis bredt, kraftig punktert. Dekkvingene har opphøyde lengderibber.

Levevis

De voksne billene besøker gjerne blomster.

Utbredelse

Slekten er vidt utbredt i den Gamle verden.
Leaina

Leaina (gresk: Λέαινα, «Løvinne») var en hetære og elskerinne for Aristogeiton (død 514 f.Kr.), en av tyrannicidene («den som dreper en tyrann»). Sammen med Harmodios drepte de tyrannen Hipparkhos, ble stående som symbol på demokratiet i Athen.
Da Anaxandridas ble konge av Sparta på 500-tallet f.Kr., ble Aristogeiton og Harmodios forpliktet til å fjerne tyranniet til Hippias og hans bror Hipparkhos. Blant de som ble fanget inn som delaktige i mordet på Hipparkhos var Leaina som Aristogeiton var forelsket i. For å få henne til å snakke og avsløre gjerningsmennenes deltagelse ble hun torturert. Leaina viste seg da som en standhaftig kvinne og beit av seg sin egen tunge for at hun ikke skulle være i stand til å gi fra seg avslørende informasjon.
I henhold til Pausanias var athenerne uvillige til offentlig å ære en hetære, og de satte opp en bronsestatue av en løvinne på akropolis til hennes minne. Den var blitt gjort av den athenske skulptøren Amphikrates i henhold til Plinius den eldre, eller gjort av Kalamis og dedikert til den athenske statsmannen Kallias II ifølge Pausanias. Pausanias forteller også at til hennes ære ble det tradisjon at athenske statuer av Afrodite skulle være fulgt av en statue av løvinne.
Bjørn Røstad

Karriere

Bjørn Røstad begynte sin karriere med å spille barytonsaksofon i 1966 og han ble med i sitt første band, «True», en Rhythm & blues-gruppe fra Oslo. Han var deretter med å starte soulgruppa Kropp og Sjel i 1968. Han studerte deretter musikk ved musikkfagskolen i Oslo, hvor han spilte barytonesaks. Han er også utdannet som overtrykker i litograffaget med svennebrev i 1972. Han spilte seretter et år i Gardemusikken i 1971 og var med i Universitetsstorbandet i Oslo i tre år fram til 1978.  
Han var i en periode med i Bjølsen Valsemølle, før han ble med i «The Hawks» i 1978. Denne gruppa reiste på norgesturné med Terje Tysland i 1979. Da gruppa kom til Trondheim, ble han igjen der sammen med keyboardist Lasse Hafreager for å bli en del av Åges Sambandet. Han var med i Sambandet til det ble oppløst etter Eldorado-turneen i 1987. Ble med da Åge Aleksandersen samlet Sambandet igjen i 2003.
Han har også jobbet i flere år som faglærer og medielærer ved Brundalen videregående skole og Norges Kreative Fagskole.
Phystis simois

Utseende

En ganske liten (vingespenn 20-25 millimeter) sommerfugl, vingene er nettmønstret i brunoransje, mørkbrunt og hvitt.

Utbredelse

Arten er utbredt i Sør-Amerika.
Den finnes i det sørlige Brasil, Peru, Bolivia, det nordlige Argentina og Uruguay.
Samad bey Mehmandarov

Bakgrunn og virke

Mehmandarov ble født inn i en aserbajdsjansk adelig familie og han ble uteksaminert fra den militære skolen i St. Petersburg i 1875.
I 1885 ble Mehmandarov utstasjonert sammen med sin artilleribrigade i Kaukasus, hvor han tjenestegjorde i nesten ni år. I 1894 ble Mehmandarov overført til Polen. Fire år senere ble kaptein Mehmandarov forfremmet til oberst og han utnevnt til kommandør av hans egen bataljon. Samme år ble Mehmandarov forflyttet igjen og han tok del i det russiske bidraget mot bokseropprøret i Kina i 1901.
Da den russisk-japanske krigen brøt ut i 1904, ble Mehmandarov utnevnt til kommandør av 7. artilleri-bataljon i det østlige Sibir. Mehmandarov ble tildelt utmerkelsen St. Georg av fjerde grad for hans militære prestasjoner under krigen mot japanerne. Etter kapitulasjonen av en festning ble hele den russiske garnisonen satt i japansk fangenskap. Da japanerne tillot fangede russiske offiserer å vende hjem i bytte mot å signere en forpliktelse om å ikke å kjempe mer mot Japan, nektet Mehmandarov å signere og han foretrakk å bli værende hos sine soldater i japansk fangenskap.
Mehmandarov ble senere løslatt fra fangenskap og returnerte til Russland og han fortsatte sin militære karriere. I 1910 ble Mehmandarov utnevnt til kommandør av 1. kaukasiske divisjon, i 1913 ble Mehmandarov utnevnt til kommandør av den russiske 21. infanteridivisjon, og han var fremdeles i denne posisjonen da den første verdenskrig brøt ut i 1914. Mehmandarov og hans kompani var involvert i noen av de tøffeste kampene mot tyske tropper og gjennom hele krigen hadde Mehmandarov og hans menn unngått å overgi seg til tyske soldater og deres artilleri.
Den 22. mars 1915 ble Mehmandarov forfremmet igjen og han ble dekorert med både britiske, franske, rumenske og russiske utmerkelser og medaljer for sine militære prestasjoner under den første verdenskrig.
Etter februarrevolusjonen i Russland i 1917 pensjonerte Mehmandarov seg fra det russiske militæret og han reiste til Baku i Aserbajdsjan. Med etableringen av Aserbajdsjans Demokratiske Republikk i 1918, ble Samedbey Mehmandarov utnevnt til den tredje og siste forsvarsministeren for Aserbajdsjan.
Mehmandarov holdt stillingen som forsvarsminister i Aserbajdsjan frem til den russiske røde armé invaderte Aserbajdsjan i 1920. Etter fallet av aserbajdsjanske nasjonale myndigheter og etableringen av Sovjetunionen ble Mehmandarov arrestert, men ble løslatt fra fangenskap nesten to måneder senere. Mehmandarov underviste ved forskjellige militære skoler i Sovjetunionen og han var rådgiver for militæret frem til han ble pensjonert for godt i 1928.
Mehmandarov døde 12. februar 1931 i Aserbajdsjan, da han var 76 år gammel.
Nevado del Ruiz

Lokalisering

Det er den nordligste av vulkanene i det vulkanske beltet i Andesfjellene, og den ligger litt sørøst for Manizales, med byen Armero i dalen nedenfor. Det er den nordligste av vulkanene i Colombia, og den vulkanen i landet som har høyest vulkansk aktivitet.

Opprinnelse

Nevado del Ruiz er skapt av subduksjon av den tektoniske Nazcaplaten under den søramerikanske kontinentalplaten. Stratovulkaner i Andes er for det meste plinisk, det er også Nevado del Ruiz, og vulkanen produserer pyroklastiske strømmer.

Utbrudd i 1985

13. november 1985, klokken 21:08, fikk Nevado del Ruiz et utbrudd. Pyroklastiske strømmer smeltet is og snø på toppen av vulkanen, som formet laharer som strømmet nedover flere elvedaler. Laharene var opp til 50 meter tykke, og bevegde seg mer enn 100 kilometer bort.
Mange hus og landsbyer ble fullstendig ødelagt av laharene. Byen Armero ble fullstendig dekket av strømmen, noe som drepte omtrent 21 000 av 28 700 innbyggere. Utbruddet drepte totalt anslagsvis 23 000 mennesker, skadet 5 000, og ødela mer enn 5 000 bygninger. Dette var det nest dødeligste vulkanutbruddet i det 20. århundre, etter utbruddet i 1902 i Montagne Pelée. Ulykken skapte stor internasjonal omtale og interesse, spesielt takket være et fotografi tatt av Frank Fournier, av en ung jente ved navn Omayra Sánchez som ble fanget under rot og skrot i tre dager, før hun døde. 
Flyktninger som rømte til andre byer i området, fikk gradvis nye hjem i et regjeringsstyrt prosjekt, men problemene for de som måtte flytte fra området fortsatte i mange år etterpå. Landsbyene ble advart mot muligheten for en katastrofe, men på grunn av mange tidligere falske alarmer, samt en uttalelse fra flere offisielle byråkrater om at vulkanen ikke ville få et utbrudd, omkom mange mennesker fordi de ikke tok hensyn til advarslene.
Der var hundrevis med historier om personer som var like ved hverandre, der den ene ble drept av massive steiner, og den andre overlevde nesten uskadd. Blant de mest fryktelige konsekvensene av gjørmen, var temperaturen i den. Dette sammen med et høyt innhold av sopp og bakterier i gjørmen, som ikke lot seg behandle med kjente antibiotika, gjorde at mange fikk helseproblemer, eller døde.
Jef Raskin

Bakgrunn

Jef Raskin kom fra en sekulær jødisk familiebakgrunn. Han utdannet seg innen matematikk og filosofi, og tok en mastergrad i datavitenskap ved Pennsylvania State University i 1967. Det første dataprogrammet han laget, et musikkprogram, var en del av avhandlingen hans.

Karriere

Etter å ha jobbet som amanuensis fra 1970 til 1974, ble han ansatt i Apple Computer i 1978. Han skrev en del notater om hvordan han kunne tenke seg datamaskiner som var mye enklere å bruke enn datidens, og foreslo overfor ledelsen at Apple burde starte et prosjekt rundt dette.
Han ansatte en tidligere student av seg, Bill Atkinson, og begynte på Macintosh-prosjektet i 1979. (Navnet Mackintosh ble valgt fordi dette var nacnet på et eple, Raskins yndlingssort. Det var senere planer om å endre navnet, men det hadde da festnet seg.) Datamaskinen han så for seg var svært forskjellig fra den Macintosh-en faktisk ble sluppet på markedet, eller andre GUI-baserte datamaskiner generelt, og lignet mer på PDA-er som PalmOS.
Maskinen hadde en 9 tommer stor sort/hvit tegnbasert skjerm, som var bygd inn i en boks som ellers bestod av en diskettstasjon. Man brukte funksjonstastene for å skifte mellom programmene, men maskinen var også i stand til å forstå hva brukeren mente; hvis man f.eks. begynte å taste inn bokstaver, skiftet maskinen til tekstbehandlingsmodus, og hvis man tastet inn tall, skiftet maskinen til kalkulatormodus. Brukeren merket som regel ikke til disse skiftene.
I løpet av 1981 overtok Steve Jobs, som til da hadde konsentrert seg om Apple Lisa-prosjektet, mer og mer utviklingen av Macintosh. Jobs ble bedt om å integrere det Xerox PARC-inspirerte designet Apple Lisa hadde med det Raskin hadde laget.
Raskin sluttet i Apple i 1982 og startet sitt eget firma som fortsatte å produsere ting til Apple. Han skrev også The Humane Interface, hvor han konkretiserer sine tanker omkring menneske-maskin-interaksjon. På begynnelsen av 2000-tallet tok han på seg utviklingen av The Humane Environment (THE). THE er et system som tar utgangspunkt i idéene Raskin hadde, og har som mål å lage et nytt brukergrensesnitt basert på åpen kildekode.
Raskin fikk høre at han hadde kreft i bukspyttkjertelen i desember 2004, og døde i Pacifica, California, 26. februar 2005, 61 år gammel.
Tunhovdfjorden

Regulering

Tunhovdfjorden er regulert som magasin for Nore I kraftverk, og vannstanden varierer mellom 734 og 716 moh. Arbeidet med oppdemming startet i 1915, og en 18 meter høy demning sto ferdig i 1920. På grunn av økonomiske nedgangstider, tok det tid før anlegget ble ferdig, men i 1928 begynte kraftproduksjonen. Konsesjonen for regulering av vassdraget ble fornyet i 2001.
Det har hendt at vannstanden i Tunhovdfjorden noen ganger har vært lavere enn ønskelig fra hytteeierne sitt synspunkt. Dette har vakt reaksjoner, med blant annet etableringen av «Tunhovdfjordens Venner».
Ulefoss Sportsforening

Fotball

Ulefoss SF Fotball er i dag den dominerende underforeningen, og klubben har i 2011-sesongen et A-lag i 4. divisjon.
Liebhold

Liv og virke

Liebholds fornavn og biografiske data er ukjent. Musikkhistorikeren Johann Gottfried Walther, som var Liebholds samtidige, skrev at han var en røff type som helst unngikk mennesker og ikke gikk i kirke eller mottok sakramentene. Videre skrev Walther at Liebhold spilte fiolin og valthorn. Han skal også ha skrevet tekster. Ifølge Walther frøs Liebhold i hjel ved Gotha rundt år 1730.
Det er bevart en god del kirkelig vokalmusikk av Liebhold. I ulike biblioteker og kirkearkiver finnes 130 kantater og 22 motetter. Komposisjonstilen er enkel, og med en til dels temmelig uvanlig instrumentering. 
Liebholds evner som komponist var lite verdsatt på 1700-tallet. På en avskrift av en hans kantater, skrev slottskantor Heinrich Bokemeyer at avskriften er «en smakebit av komposisjonene til en viss Liebhold, som ikke hadde hatt varig ansettelse, og som samlet i hop enkeltsatser han etter Telemanns utsagn føyde sammen på en uheldig måte.»
Tennstempel

Tennstempel, slagstempel, tennål eller slagstift er den delen på et skytevåpen som antenner en patron ved å slå på tennhetten. 
På eldre mekanismer med ytre hane, særlig revolvere, er denne delen normalt montert direkte på hanen. Hos nyere modeller er tennstemplet en fjærbelastet tennål (flytende tennål) som ligger integrert i mekanismen  som hanen slår mot. I boltmekanismer og hel- og halvautomatiske mekanismer er normalt tennstempelet  integrert i et sluttstykke. I moderne pistoler sitter tennstempelet inni sleiden, som er den øvrerste del av skytevåpenet. Primitive maskinpistoler som Stengun og Owen Gun er tenstemplet en fast del av sluttstykket (fast tennål).
Appelsinhaugen

Appelsinhaugen eller Appelsinhaugene er en åsrygg (458 moh) vest for Kobberhaugen i Nordmarka.

Turmål

Flere stier og løyper mellom Tryvann og Kikutstua passerer rett forbi åsryggen og stedet har vært et yndet turmål i lang tid.

Navnet

Stedets navn har ikke tilknytning til stedets utseende eller bofast folk. Navnet skal stamme fra den gang pionerene fra skiklubbene i Kristiania tok seg helt inn hit, belønnet seg med en appelsin og slengte fra seg skallet i snøen.
Bilen-folket

Oversikt

Noen av Bilen gikk til Eritrea fra Etiopia i løpet av det 16. århundre. Primært er de jordbrukere og de er ca 96 000 og utgjør ca 2 % av Eritreas befolkning.

Religion

Bilen praksiserer både kristendom og islam. Muslimske tilhengere bor hovedsakelig i landlige områder, og har blandet seg med tilstøtende Tigre-folket, mens de kristne Bilen har en tendens til å oppholde seg i urbane områder, og har blandet seg med Tigrinya-folket.

Språk

Bilen snakker Bilen som sitt morsmål, som tilhører Cushitic gren av den Afroasiatiske språkfamilien. Mange snakker også andre Afroasiatiske språk som Tigre og tigrinja. I tillegg har yngre Bilen lagt til arabiske ord og uttrykk i sin dagligtale.
Schizosternus

Utseende

Rhombosternus er små til middelsstore, blanke bladbiller.

Levevis

Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten lever i det sørøstlige Australia.
Hello, world

Ada

with Ada.Text_IO; use Ada.Text_IO;
 procedure Hello is
    Message: String := "Hello, world!";
 begin
    Put_Line(Message);
 end Hello;

MS Basic

10 PRINT "Hello, world!"
 20 END

TI-BASIC

For TI-80-TI-83 kalkulatorer (Texas Instruments)
   :Disp "Hello, world!"
For TI-89/TI-92 kalkulatorer
   :HelloWorld()
   :Prgm
   :Disp "Hello, world!"
   :EndPrgm

StarOffice/OpenOffice.org Basic

sub main
       print "Hello, world!"
   end sub

Strukturert BASIC

print "Hello, world!"
   end

Visual Basic 1.0-6.0

MsgBox "Hello, world!"

GML

draw_text(x,y,"hello world")

ASP (Active Server Pages)

<% Response.Write("Hello, world!") %>

C

#include <stdio.h>
  
    int main(void)
    {
        printf("Hello, world!\n");
        return 0;
    }

C++

#include <iostream>
  
    int main()
    {
        std::cout << "Hello, world!\n";
        return 0;
    }

C#

using System;
  
    class HelloWorldApp
    {
        public static void Main()
        {
            Console.WriteLine("Hello, world!");
        }
    }

COBOL

identification division.
  program-id. COBHELLO.
  procedure division.
      display "Hello, world!"
      stop run.

Fortran

PROGRAM HELLO
       WRITE(*,*)"Hello, World!"
       END

Java

public class Hello {

       public static void main(String[] args) {
           System.out.println("Hello, World!");
       }
   }

JavaScript

<script type="text/javascript>alert("Hello, World!");</script>

JSP

<%
   out.println("Hello, world!");
   %>

Malbolge

(=<`#9]~6ZY32Vx/4Rs+0No-&Jk)"Fh}|Bcy?`=*z]Kw%oG4UUS0/@-ejc(:'8dc

mIRC-script

Linje én og tre av dette scriptet er egentlig unødvendig for å få mIRC til å utføre kommandoen. En kan selv bare skrive inn linje 2 i programmet.
   alias helloWorldAlias {
       /echo -a Hello, world!
   }

MS-DOS batch fil (.bat)

Symbolet @ er valgfritt, og forhindrer at selve kommandoen blir vist før den blir kjørt.
   @echo Hello, world!

Pascal

program Hello;
   begin
       writeln('Hello, world!');
   end.

Perl

print "Hello, world!\n";

PHP

Hello world!

Powershell

"Hello, world!"

Python 2.x

print "Hello, world!"

Python 3.x

print("Hello, world!")

Ruby

puts "Hello, world!"

Seed7

$ include "seed7_05.s7i";

const proc: main is func
  begin
    writeln("Hello, world!");
  end func;

Smalltalk

Transcript show: 'Hello, world!'.

UNIX-skall

printf 'Hello, world!\n'
Louisville (Adams County, Ohio)

Historie

Louisville ble opprettet i 1838. Samfunnet Louisville ble engang kalt Gustin. Postkontoret Gustin ble opprettet i 1850, og var i drift til 1865.
Vampire Knight

Manga

Det første kapitelet av Matsuri Hinos Vampire Knight ble publisert i 2005 utgaven av LaLa, og blir fortsatt trykket i bladet. De individuelle kapitlene blir samlet og publisert i tankōbon bindene av Hakusensha, og ti volumer er blitt utgitt i Japapan. Viz Media har lisens for den Engelsk tekstede versjonen av Vampire Knight, utgitt i Nord-Amerika. I tillegg til å bli publisert i enkelt volum, ble det publisert i bladet Shojo Beat, fra utgaven i juli 2006 utgaven til utgaven i juli 2009, da bladet ble lagt ned.

Drama-CD-er

Det er blitt utgitt to drama-CD-er for Vampire Knight. Den første, LaLa Kirameki, ble utgitt sammen med september 2005-utgaven av LaLa. Den andre, Vampire Knight Midnight CD-Pack( Vampire Knight Midnatt CD-pakke), som bare ble utgitt via mail bestilling.

Anime

Studio Deen produserte en 26 episoders anime av Vampire Knight, og mange av de samme stemmeskuespillerne som ble brukt til drama CD-ene, ble brukt også i animeen. Den første episoden av serien ble send på Tv Tokyo i Japan, 8. april 2008, og forstatte helt til serien avsluttet 1. juli 2008. Serien ble sener sendt på TV Aichi, TV Hokkaido, TV Osaka, TV Setouchi, og TVQ Kyushu Broadcasting Co. Den andre sesongen, Vampire Knight Guilty, ble sendt fra 7. oktober 2008. Den siste episoden ble sendt 30. oktober 2008. 24. juli 2009 kunngjorde Viz Media at de hadde kjøpt lisens til Vampire Knight animeen, og at den vil bli solgt som DVD i 2010.
Serien bruker fire forskjellige kjenningsmelodier. Opningssangene for både første og andre sesong er sunget av ON/OFF, med "Futatsu no Kodō to Akai Tsumi"(ふたつの鼓動と赤い罪) som opningssangen for første sesongen, og "Rinne: Rondo" (輪廻 -ロンド-) som opningssang for den andre sesongen. Kanon Wakeshima har sunget sluttsangen til første sesong der hun sang "Still Doll", og også andre sesong, hvor hun sang "Suna no Oshiro" (砂のお城). Sangene er komponert av Haketa Takefumi.

Fanbok

Vampire Knight Fanbook: Cross(ヴァンパイア騎士 ファンブックX, Vanpaia Naito Fanbukku Kurosu)ble trykket i Japan, og kom ut i november 2008. Fanboken inneholder,i tillegg til fakta om figurene og fortellingen, bilder og detaljer fra Matsuri Hinois storyboard.
Grunnkretser i Siljan kommune

Grunnkretser i Siljan kommune er delområder og grunnkretser som seksjonerer Siljan kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Nepals riksvåpen

Historisk utvikling

Før 1962 hadde Nepal som riksvåpen et våpenskjold med guden Shiva sittende på en sjø under Himalaya-fjellene.
Riksvåpenet som ble vedtatt sammen med ny grunnlov 16. desember 1962 viser et landskap ved foten av Himalaya med ei ku (nasjonaldyret), en glansfasan (nasjonalfuglen Lophophorus impejanus) og rhododendronblomster (nasjonalblomsten). I landskapet er det ei elv og Pashupatinath-tempelet. To ghurkaer er skjoldholdere.
Over landskapet ligger to kryssede khukuri-kniver, to skråttstilte nasjonalflagg på stang, Vishnus fotspor og den nepalske kongekronen.
Et bånd nederst hadde mottoet: Hjemlandet er mere verdt enn himmelriket.
Sredneuralsk kraftverk

Sredneuralsk kraftverk er et varmekraftverk med en installert produksjonskapasitet på 1 182 MW fordelt på 11 enheter, beliggende i byen Sredneuralsk i Sverdlovsk oblast i Russland, øst for Uralfjellene. Årsproduksjonen er 6,0 TWh.
Anlegget ble påbegynt i 1936, og stod ferdig i 1949. Brenselkilden er naturgass og fyringsolje.Operatør er OGK-5.
Vanlig løvetann

Etymologi

Navnet «løvetann» kommer fra gammelfransk dent-de-lion, som bokstavelig oversatt betyr «tann-av-løve». På norsk er ordene byttet om, slik at man får «løvetann». På engelsk heter løvetann dandelion, en anglifisering av dent-de-lion.
Det moderne franske navnet på løvetann er pissenlit (= piss-i-seng), fordi planten virker vanndrivende. Linné poengterte bivirkningene av å spise løvetannsalat, «hvorfor Hollenderne ey gierne giver sine Børn den om Aftenen, paa det de ey maae pisse i sengen.»
Det latinske navnet Taraxacum skal stamme fra et arabisk ord for sikori, mens leontodon er gresk for «løvetann». På norske dialekter finnes navn som «gullbaust», «lekkjeblom», «koppeloppe». På dansk heter løvetann Fandens mælkebøtte, på svensk maskros.

Utseende

Den vanlige løvetannen blir 10-40 cm høy når den er ferdig utvokst. De grønne bladene er rosettstilte rundt blomsten og linjeformet med store tagger på siden. Bladene blir 5-25 cm lange. Stengelen er hul og har hvit melkesaft i stengelveggene. 
På toppen av stengelen sitter en gul blomst med mange tynne blomsterblader. Bladene blir mer og mer oransje mot midten. Blomsten åpner seg klokken fem om morgenen og lukker seg om kvelden. 
Når planten modner, blir hvert enkelt blomsterblad til en fnokk, og planten ligner på en dusk av hår. Under fnokken henger frøet, og det blir spredt av at vinden kommer og blåser fnokken og frøet til et nytt sted hvor løvetannen kan spire.

Spesifikasjoner

Vanlig løvetann vokser nå stort sett over hele den tempererte verden. Før var den bare kjent i Eurasia, men siden har den blitt med til de andre verdensdelene og slått seg til ro. 
Løvetann vokser stort sett overalt der den har god tilgang på sol. Enger, parker, hager, åkrer, veikanter og grøfter er bare noen av plassene løvetannen vokser. 
Løvetannen blomstrer fra april til juli.